Nina Dølvik Brochmann: Da vi voksede op,
troede vi, at mødommen var et bevis på jomfruelighed.
Men det viser sig, at vi tog fejl.
Vi opdagede,
at den udbredte historie om kvindens jomfruelighed
baserer sig på to myter om anatomi.
Sandheden har været kendt i lægekredse i mere end 100 år,
men alligevel fortsætter disse to myter, med at gøre livet besværligt
for kvinder over hele verden.
Ellen Støkken Dahl: Den første myte handler om blod.
Den fortæller, at mødommen gennembrydes og bløder,
den første gang en kvinde har vaginal sex.
Med andre ord, hvis der ikke er blod på lagnet bagefter,
så var kvinden ganske enkelt ikke jomfru.
Den anden myte følger af den første
Eftersom mødommen formodes at blive brudt og bløde,
tror folk også, at den forsvinder,
eller drastisk ændrer sig under kvindens første samleje.
Hvis det var sandt,
ville man nemt kunne fastslå, om en kvinde var jomfru eller ej,
ved at undersøge hendes kønsdele,
ved at foretage et jomfru-tjek.
NDB: Så det er vores to myter:
Jomfruer bløder,
og mødomme forsvinder for evigt.
Det kan godt være, det lyder som et mindre problem i dine ører.
Hvorfor skulle du bekymre dig
om en mærkelig lille hudfold på kvindekroppen?
Men sandheden er, at det handler om så meget mere
end en anatomisk misforståelse.
Myterne om mødommen har holdt ved i hundredevis af år,
fordi de har kulturel betydning.
De har været brugt som et magtfuldt værktøj,
i forsøget på at kontrollere kvinders seksualitet
i næsten alle kulturer, religioner og historiske perioder.
Kvinder bliver stadig mistroet,
vanæret,
gjort fortræd
og i de værste tilfælde ofre for æresdrab,
hvis de ikke bløder på bryllupsnatten.
Andre kvinder tvinges til ydmygende undersøgelser af mødommen.
blot for at kunne få arbejde,
for at redde deres omdømme
eller blive gift.
ESD: Som f.eks. i Indonesien,
hvor kvinder systematisk undersøges, før de deltager i militærtjeneste.
Efter de egyptiske oprør i 2011
blev en gruppe kvindelige demonstranter undersøgt mod deres vilje
af militæret.
I Oslo undersøger læger unge pigers mødom,
for at kunne forsikre deres forældre om, at deres børn ikke er ødelagte.
Og trist nok bliver listen længere.
Kvinder er så bange for ikke at kunne leve op til myterne om mødommen,
at de tyr til hurtige løsninger
for at sikre en blødning.
Det kan være plastikkirurgi,
kendt som "hymenrekonstruktion",
det kunne være små glas med blod, der hældes på lagnerne efter sex
eller falske mødomme købt på nettet,
komplet med teaterblod
og et løfte om at "du kan vinke farvel til din dybe, mørke hemmelighed".
NDB: Ved at fortælle piger, at ingen gerninger kan holdes hemmelige,
at deres kroppe afslører dem uanset hvad,
har vi indgydet dem frygt.
Piger er bange for at ødelægge sig selv,
enten under sport,
leg,
brug af tamponer
eller seksuel aktivitet.
Vi har indskrænket deres muligheder og deres frihed.
Det er på tide, vi sætter en stopper for jomfruelighedsløgnen.
Det er på tide, vi nedbryder myterne om mødommen
nu og for altid.
ESD: Vi er medicinstuderende,
seksualsundhedsarbejdere
og forfattere til "Glæden med skeden".
(Latter)
Det er en populærvidenskabelig bog om de kvindelige kønsorganer.
Vores erfaringer viser, at folk tilsyneladende tror,
at mødommen er en slags låg, der dækker åbningen til vagina.
På norsk (og dansk), kaldes den sågar for jomfruhinden.
Og dermed skaber vi et billede af noget skrøbeligt,
noget der nemt ødelægges,
noget der kan revne,
i stil med et stykke plastikfolie.
I har måske undret jer over, hvorfor vi har en hulahopring med på scenen.
Det skal vi vise jer.
(Latter)
Sådan, det er vist svært at skjule,
at der er sket noget med denne hulahopring, ikke?
Den er forskellig før og efter, jeg slog hul i den.
Hinden er brudt,
og medmindre vi udskifter folien,
vil den aldrig blive som før.
Så hvis vi foretog et jomfru-tjek på denne ring lige her,
lige nu,
ville det være ligetil.
Vi kan nemt fastslå at denne hulahopring ikke er jomfru mere.
(Latter)
NDB: Men mødommen er slet ikke som et stykke plastikfolie
du kan lægge over din mad
eller en slags låg.
Faktisk ...
er den mere som den her --
en hårelastik eller et gummibånd.
Mødommen er en fold af væv langs den ydre åbning af vagina.
Og typisk har den form som en donut eller en halvmåne
med et stort hul i midten.
Men det varierer meget,
og nogle gange har mødomme "frynser",
den kan have flere huller,
eller bestå af lapper.
Med andre ord, varierer mødomme helt naturligt meget i deres udseende,
og det er det, der gør det så svært at udføre et jomfru-tjek.
ESD: Nu hvor vi ved lidt mere om mødommens anatomi,
er det på tide at vende tilbage til vores to myter:
Jomfruer bløder,
mødomme er væk for altid.
Men mødommen behøver slet ikke gå i stykker.
Mødommen er som en hårelastik, både i form og funktion.
Og du kan strække en hårelastik, ikke?
(Latter)
En mødom kan også strækkes.
Faktisk er den meget elastisk.
Og for mange kvinder,
vil mødommen være elastisk nok til at kunne klare samleje
uden at tage skade.
Hos andre, vil mødommen revne en smule for at gøre plads til penissen,
men det får den ikke til at forsvinde.
Men den ser måske anderledes ud i forhold til før.
Det siger altså sig selv, at man ikke kan undersøge mødommen
for at fastslå om pigen er jomfru.
Dette blev bemærket for mere end 100 år siden i 1906
af den norske læge Marie Jeancet.
Hun undersøgte en midaldrende sexarbejder
og konkluderede at hendes kønsorganer mindede om en teenage-jomfrus.
Men det giver jo god mening, ikke?
For hvis hendes mødom aldrig var blevet skadet under sex,
hvad ville vi så forvente at se?
ESD: Eftersom mødomme kan have alle mulige former,
er det svært at vide,
om en bule eller fold i den er en skade fra tidligere
eller om det blot er en normal anatomisk variant.
Det absurde i at teste for jomfruelighed
illustreres af et studie udført på 36 gravide teenagere.
Da lægerne undersøgte deres mødomme,
kunne de kun finde tydelige tegn på penetrering
hos 2 ud af de 36 piger.
Så medmindre I tror, det var 34 jomfrufødsler --
(Latter)
kan vi nok blive enige om
at også vores anden myte har taget alvorlig skade.
Man kan simpelthen ikke kigge mellem en kvindes ben
og aflæse hendes seksuelle fortid.
NDB: Som så mange andre myter er myterne om mødommen usande.
Der findes ikke noget "jomfru-låg", der på magisk vis forsvinder efter sex,
og hveranden jomfru kan let have sex uden at bløde.
Vi ville ønske at blot ved at modbevise disse myter
ville alting blive OK,
at skam, skade og æresdrab alle bare ville forsvinde.
Men selvfølgelig er det ikke så enkelt.
Seksuel undertrykkelse af kvinder stammer fra noget dybere
end en simpel anatomisk misforståelse angående mødommens egenskaber.
Det er et spørgsmål om kulturel og religiøs magt over kvinders seksualitet.
Og det er langt sværere at ændre på.
Men vi må forsøge.
ESD: Som medicinske fagfolk, er dette vores bidrag.
Vi ønsker at alle piger, forældre og [fremtidige] ægtemænd skal vide
hvad mødommen er og hvordan den virker.
Vi ønsker, de skal vide,
at mødommen ikke kan bruges som bevis for jomfruelighed.
Og på den måde kan vi fjerne et af de mest magtfulde værktøjer,
der bruges til at kontrollere unge kvinder i dag.
Efter vi har fortalt jer dette,
overvejer I måske, hvad alternativet er,
for hvis vi ikke kan bruge mødommen som bevis for jomfruelighed hos kvinder,
hvad skal vi så bruge?
Vi foreslår at bruge ingenting.
(Jubel fra salen)
Hvis man --
(Bifald)
Hvis man virkelig vil vide om en kvinde er jomfru eller ej,
så spørg hende.
(Latter)
Men hvad hun svarer, er alene hendes valg.
Tak.
(Bifald)